**Miskolc Városi Közlekedési Zrt.**

**Mozgáskorlátozottak számára igényelhető szolgáltatások**

Garantáltan alacsonypadlós járatok

Előre meghatározott indulási időpontokban kizárólag alacsonypadlós járműveket indítunk. Célunk, hogy a mozgásukban korlátozott, nehezen mozgó utasaink számára lehetőséget biztosítsunk utazásaik megtervezésére, úticéljuk kényelmes és biztonságos elérésére.

**Azok az indulási időpontok, melyekben garantáltan alacsonypadlós járatok közlekednek, a menetrendkönyvben félkövér dőlt betűkkel, a megállóhelyeken kihelyezett menetrendeken dőlt betűkkel szedve kerülnek megkülönböztetésre, illetve a villamos vonalán kizárólag alacsonypadlós járműveket közlekedtetünk.**

Az aktuális menetrendkönyv elérhető itt:

[Menetrendkönyv](http://mvkzrt.hu/sites/default/files/dokumentumok/mk_2018_09_01_oszi_1_mod_2019_02_11.pdf)

Az alábbi oldalon található **Útvonalterv** menü Bővített keresésében rendelkezésre áll az „Alacsony padlós” opció bejelölése, indulási és érkezési hely, valamint időpont megadása mellett:

<http://valosidoben.mvkzrt.hu:8080/>

Konkrét utazási lehetőséggel, igénnyel kapcsolatban hívható a **központi diszpécser** is a 46/514-949-es telefonszámon.